અત્રે નોંધનીય છે કે ગત ૧૮મીએ એનસીપીના નેતા પ્રફુલ પટેલે જાહેરાત કરી હતી કે તેમના ધારાસભ્ય જયંત પટેલ (બોસ્કી)એ અહમદ પટેલને મત આપ્યો હતો જો કે તેમના દાવાને તો કોંગ્રેસના નેતાઓ પ્રથમ દિવસથી જ શંકાની નજરે જોતા હતા અને મત આપ્યા બાદ પણ જયંત પટેલનું મીડિયા સમક્ષનું નિવેદન ગોળ ગોળ હતું જયારે છોટુ વસાવાએ તો પોતાની કારકિર્દીની ચિંતા કર્યા વિના જાહેરમાં જ અહમદ પટેલને વોટ આપીશની જાહેરાત કરી દીધી હતી અને આજરોજ નીતિશકુમાર તરફ તેમણે વ્યકત કરેલી શંકા બાદ તેમની પર વધારે વિશ્વાસ ઊભો થયો છે.